**6. razred – TEHNIKA IN TEHNOLOGIJA**

**Navodilo za ponedeljek, 30. marca**

Kaže, da bo pouk na daljavo potekal še nekaj časa. To pomeni, da moramo tako obliko pouka vzeti resno – kot, da bi hodili v šolo. V preteklih dveh tednih smo spoznali lastnosti lesa, pomembnejše lesne polizdelke ter ponovili o vrstah dreves, ki rastejo pri nas. Snov ste ponovili z reševanjem kviza o lesu. Danes bomo nadaljevali z našim izdelkom – ragljo. Dokončali bomo tehnično dokumentacijo (risbe). Ko se vrnemo v šolo, bomo risbe le pregledali in nadaljevali z izdelavo raglje. Pozor: ocena bo sestavljena iz izdelka (raglje) in tehnične dokumentacije (risb)!

Opomba: Tisti, ki še niste rešili kviza o lesu, prosim, da to storite čimprej. Tukaj je povezava do kviza: <https://docs.google.com/forms/d/1_6JZhHTjbMRJFlPiMw8MK4lJ1BDA-tXT58GggT9s2MA/edit>

**Če imate kakršne koli težave, mi takoj pišite na *blaz.ursic@guest.arnes.si***

Naloge:

1. Najprej moramo dokončati delavniške risbe za posamezen sestavni del. Spomnimo se:
	1. **Delavniška risba** je namenjena izdelavi posameznega sestavnega dela. Vsak del je narisan na svoj list papirja in natančno kotiran.
	2. **Sestavna risba** služi prikazu vseh sestavnih delov, oziroma končnega izdelka. Na tej risbi posameznih delov navadno ne kotiramo.
2. Delavniške risbe vseh delov so pripete na spletni strani. Natančno preriši tiste, za katere se spomniš, da jih še nisi izdelal. Nekatere smo namreč izdelali že v šoli. Riši na list papirja A4. Če imaš možnost tiskanja, risbe nariši na predlogo, ki je prav tako pripeta na spletni strani – pod imenom Glava risbe.
3. Delavniške risbe je potrebno tudi kotirati. S pomočjo e-učbenika na straneh 27 – 31 ponovi pravila kotiranja in jih tudi upoštevaj na svojih risbah.
4. Da dobim povratno informacijo o tvojem delu, prosim sledi naslednjim navodilom:
	1. Fotografiraj ali skeniraj risbe.
	2. Slike shrani na svoj računalnik.
	3. Povleci jih v mapo (poišči mapo s svojim imenom), do katere vodi povezava z imenom **Mapa za oddajanje nalog** na spletni strani.
	4. Sem boš odlagal vse naloge v prihodnjih tednih.
	5. Če bo potrebno, se bo v isti mapi pojavil moj komentar na tvoje delo.

Povezava do mape (na voljo je tudi na spletni strani):

[https://branik-my.sharepoint.com/:f:/g/personal/blazu\_os-branik\_si/EnfSRkObREVBm-Z46y3pls8BVAPQGi9MNO8J0QRO\_N7t\_Q?e=Vh6clt](https://branik-my.sharepoint.com/%3Af%3A/g/personal/blazu_os-branik_si/EnfSRkObREVBm-Z46y3pls8BVAPQGi9MNO8J0QRO_N7t_Q?e=Vh6clt)